અમદાવાદ, સુરત, જામનગર, ભાવનગર, ભૂજ, કંડલા, કેશોદ, પોરબંદર, રાજકોટ જેવાં શહેરોને વિમાન સેવા હેઠળ સાંકળી લેવામાં આવશે. મેહેર એવિએશન અમદાવાદથી ભૂજ સેક્ટર અને અમદાવાદથી જામનગરને આવરી લેશે. સુરતમાં ડાયમંડ બિઝનેસ સાથે સંકળાયેલા એક જૂથે ડાયમંડ એરોનોટિક્સ નામથી વિમાન સેવા શરૂ કરી છે, જે ભાવનગર અને સુરતને આવરી લે છે. સમગ્ર ગુજરાતને આવરી લેવા માટે નજીકના ભવિષ્યમાં શિડ્યુલ જાહેર થશે.